  Виталий Пронин транспорт понна налог пуктэмын вал Удмуртиысь Правительствоен 2006-тӥ арын, озьыен, 11 ар ӵоже со ӧз ни вошъяськы.Корт вал возисьёс кылем арын мында ик выт тырозы. Та сярысь ивортӥз Правителсьтволэн Тӧроез Ярослав Семёнов. Вераны кулэ, транспорт понна налог пуктэмын вал Удмуртиысь Правительствоен 2006-тӥ арын, озьыен, 11 ар ӵоже со ӧз ни вошъяськы. Россиысь мукет улосвылъёсын ӵошатононо ке, шаерамы та тыриськон пичи. Соин сэрен Экономикая министерство вытэз ӝутон вылысь законопроект но дасяз вал ни. - Транспорт понна тыриськон уз буды. Малы? Кызьы тодӥськоды, та вытлы луыса элькунын сюресъёсты лэсьто-возё. Но та дырлы милям мукет но луонлыкъёсмы вань Сюрес фондэз узырмытыны «Кышкыт луисьтэм но ӟеч сюресъёс» но «Гуртъёсты азинтон» федерал программаосъя лыктӥсь уксёен, - ивортӥз Ярослав Семёнов. Со сяна, тодмо луиз, кӧня уксё бюджетэ вуоз мувӧй поттон удысысь. Озьыен, транспорт понна вытъёсты ӝутытэк но луэ. Сергей Захаров Туспуктӥз А. Горбунов  